पाएं अपने शहर की ताज़ा ख़बरें और फ्री ई-पेपरडाउनलोड करें
आंगनबाड़ी केंद्रों पर प्रत्येक महीने के 7वीं तारीख को गोद भराई दिवस मनाया जाता है।सेविका घूम घूम कर गर्भवती महिला की गोद भराई करती है।साथ हीं महिलाओं को सही पोषण की जानकारी दी जाती है। इसी क्रम में शुक्रवार को अररिया प्रखंड के चंद्रदेई पंचायत में सेविका ने गोदभराई कार्यक्रम आयोजित किया गया। आंगनबाड़ी सेविका शहजादी खातून ने गोद भराई कार्यक्रम में गर्भवती महिला को गर्भावस्था में खान पान व स्वास्थ्य के प्रति जागरूक रहने के लिए अपील किया।गोदभराई कार्यक्रम में आंगनबाड़ी सेविका ने गर्भवती महिला को पोषण की पोटली उपहारस्वरूप दिया। पोषण के पोटली में गुड़, चना, हरी सब्जियां, आयरन की गोलियां, ताजे फल आदि उपलब्ध थे। सभी गर्भवती महिलाओं को गर्भावस्था के दौरान उपयोग में लेने वाले जरूरी पोषण की विशेष रूप से जानकारी दी गई। इसके साथ ही गर्भ के दौरान रखने वाले सावधानी, समय पर टीकाकरण व जांच आदि की जानकारी दी गई। गोद भराई कार्यक्रम में शामिल पिरामल फाउंडेशन के एबीटीओ मनीष कुमार ने गर्भवती महिला, उनके परिजन व आसपास के लोगों को कोविड 19 संक्रमण से बचाव के लिए चेहरे पर मास्क लगाने, दो गज की दूरी मेंटेन करने व साफ-सफाई के साथ टीकाकरण के महत्व को विस्तृत रूप से बताया। पिरामल फाउंडेशन के एबीटीओ ने लोगों के बीच मास्क का भी वितरण किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn